Basarab Panduru s-a dezlănțuit la adresa celor de la FCU Craiova + Mesaj pentru Adrian Mititelu: "Acum e momentul"
Oltenii s-au deplasat luni seară pe stadionul "Ilie Oană" pentru confruntarea din prima etapă a play-out-ului, doar că formația dirijată de Nicolo Napoli se întoarce în Bănie fără niciun punct.
Basarab Panduru s-a dezlănțuit la adresa celor de la FCU Craiova + Mesaj pentru Adrian Mititelu: "Acum e momentul"
Basarab Panduru, fost internațional român, a evidențiat jocul slab practicat de FCU Craiova și susține că acum e momentul ideal ca Adrian Mititelu, patronul oltenilor, să-l demită pe Nicolo Napoli.
Italianul a fost instalat pe banca tehnică a craiovenilor la începutul lui martie, după ce Adrian Mititelu l-a demis pe Giovanni Costantino după cinci luni petrecute la club.
"Nu ai cum să joci atât de slab. Nu cred că pot juca mai slab decât în seara asta şi s-o ţii continuu aşa cu jucătorii ătia... Mă mir că l-a pus pe Napoli. Cu două zile înainte să-l pună a zis că nu-l mai pune niciodată.
Probabil că (n.r. - Adrian Mititelu) a văzut că e dorit de suporteri şi probabil că acum îi pare rău că l-a adus. Acum e momentul dacă vrei să-l schimbi, că e pauză, apoi vine meci, cupă, meci, intermediară. Dacă nu iei decizia corectă pentru următoarele meciuri, atunci ai probleme.
Cred că Mititelu e supărat rău după ce a văzut în seara asta. Hai să vedem cu cine a început campionatul, cu Vasilică. A urmat Dică, după care Costantino. Dat afară şi Napoli", a spus Basarab Panduru, potrivit OrangeSport.
Unicul gol al meciului a fost înscris de Jair în minutul 62. În returul sezonului regular, FCU Craiova a învins-o pe Petrolul Ploiești cu 2-0 pe "Ion Oblemenco", iar în tur, oltenii au pierdut pe "Ilie Oană" cu 3-4.
Cum arată play-out-ul Superligii României
Urmăriți SPORT.RO și pe Google News